

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 15.augustā **Nr.517**

 (prot. Nr.29, 33.§)

**Par grozījumiem Domes 2019.gada 28.marta noteikumos Nr.3**

**„Kārtībā, kādā tiek piešķirts finansējums sporta organizācijām”**

Pamatojoties uz likuma “Par pašvaldībām” 21.panta pirmās daļas 27.punktu, Sporta likuma 7.panta pirmās daļas 5. un 6.punktu, ņemot vērā Daugavpils pilsētas domes (turpmāk – Dome) Izglītības un kultūras jautājumu komitejas2019.gada 15.augusta atzinumu un Domes Finanšu komitejas2019.gada 15.augusta atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – 2 (R.Eigims, A.Zdanovskis), **Daugavpils pilsētas dome nolemj:**

Izdarīt grozījumus Domes 2019.gada 28.marta noteikumos Nr.3 “Kārtība, kādā tiek piešķirts finansējums sporta organizācijām”, kas apstiprināti ar Domes 2019.gada 28.marta lēmumu Nr.160:

1. Izteikt noteikumu 9.punktu šādā redakcijā:

„9. Pieprasītā finansējuma apmērs no pašvaldības budžeta līdzekļiem tiek noteikts, izvērtējot pieteikumus. Finansējuma apmērs 8.1.punktā minētajām Sporta organizācijām nevar pārsniegt 200 000 EUR, izņemot Sporta organizācijām, kurām ir ne vairāk kā divi biedri un viens no tiem ir pašvaldība - finansējuma apmērs nevar pārsniegt 400 000 EUR, 8.3.punktā minētajām Sporta organizācijām finansējuma apmērs nevar pārsniegt 4000 EUR.”

1. Izteikt noteikumu 32. un 33. punktus šādā redakcijā:

“32. Sporta pārvalde nosaka 8.1. un 8.2. punktā minētajām Sporta organizācijām paredzamā finansējuma apjomu sporta sezonai.”

“33. Sporta pārvalde aprēķina 8.1. un 8.2.punktā minētajām Sporta organizācijām nepieciešamā finansējuma apjomu kalendārajam gadam atbilstoši noteikumu 42.punktam, aprēķina nepieciešamā finansējuma apjomu iepriekšējā gadā uzsāktās sporta sezonas noslēgumam un iesniedz budžeta līdzekļu pieprasījumu pašvaldības budžeta projektam, ne vēlāk kā mēneša laikā pēc pieteikumu iesniegšanas termiņa beigām.”

Domes priekšsēdētājs *(personiskais paraksts)*  A.Elksniņš